NINE ยังไม่ฟื้น! Q2/59 ขาดทุนเพิ่มเกือบ 20 เท่าตัว
NINE ยังไม่ฟื้น! Q2/59 ขาดทุนเพิ่มเกือบ 20 เท่าตัว มาที่ 162.63 ลบ. จากปีก่อนขาดทุน 8.26 ลบ. หลังรายได้จากการจำหน่ายหนังสือพิมพ์และการให้บริการลดลง ขณะที่ 6 เดือนแรกขาดทุนเพิ่มขึ้น 24 เท่าตัว อยู่ที่ 171.78 ลบ. จากปีก่อนขาดทุน 6.97 ลบ.
4 ส.ค. 2559

บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 162.63 ล้านบาท หรือขาดทุนสุทธิ 0.956 บาทต่อหุ้น ขาดทุนเพิ่มขึ้น 1,868% จากช่วงเดียวกันของปีก่อนที่มีผลขาดทุนสุทธิ 8.26 ล้านบาท หรือขาดทุนสุทธิ 0.049 บาทต่อหุ้น
ขณะที่ ผลการดำเนินงานช่วง 6 เดือนแรกขาดทุนสุทธิ 171.78 ล้านบาท หรือ 1.01 บาทต่อหุ้น เพิ่มขึ้น 2,364% จากช่วงเดียวกันของปีก่อนขาดทุนสุทธิ 6.97 ล้านบาท หรือ 0.041 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนสุทธิเพิ่มขึ้นกว่า 20 เท่าตัว เนื่องจากพฤติกรรมของผู้บริโภคที่เปลี่ยนแปลงไปส่งผลให้รายได้จากการจำหน่ายหนังสือพิมพ์และการให้บริการลดลง